section_heading: Počeci
paragraph_text: Tada se 1946. osniva Gimnastičko društvo "Borak", u kojem se nalazila i nogometna sekcija. Igralište je bilo na obližnjem Purinu Gaju, i to je preteča današnjeg nogometnog kluba. Tada se u gradu u proljeće 1948. održala skupština između nekolicine Širokobriježana koji osnivaju Nogometni klub Borak, dobivši ime prema izvoru rijeke Lištice, a njegov prvi predsjednik postaje Božo Kvesić. Plava je uzeta kao boja kluba. Već iduće godine, klub mijenja ime u NK Boksit te dobiva novo igralište na Trnu. 1950., mijenja ime i igralište; igrači se vraćaju na Purin Gaj i igraju pod imenom NK Lištica.